
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 126-7/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. január 10.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. január 17-én tartandó munkaterv szerinti ülésére

5. napirendhez

Tárgy: Jogi tanácsadói szerződés megkötése
Tisztelt Képviselő-testület!

Mint ismeretes az elmúlt két évben dr. Acsai Anetta Rita (székhelye: 2243 Kóka, Margithegy 18.) látta el az Önkormányzat működésével kapcsolatos ügyvédi, jogtanácsadási feladatokat.

Ennek keretében többek között elkészítette az Önkormányzat által megkötött adásvételi szerződéseket, ellátta az Önkormányzat peres képviseletét és havi egy alkalommal – számukra ingyenes – jogi tanácsadást nyújtott a sülysápi lakosok részére a Polgármesteri Hivatalban, mely szolgáltatást a lakosság köréből egyre többen vesznek igénybe. Ezen túlmenően a havonta megjelenő Sülysápi Hírforrásban is megjelentett egy cikket – Jogi Kisokos címmel -, mely olyan közérdekű információkat tartalmaz, amelyek a mindennapi élet során felmerülő problémákban jelenthet segítséget. Mindezért havi 100.000 Ft díjazást fizetett az Önkormányzat.
Általában véve elmondható, hogy az ügyvédnővel nagyon jó munkakapcsolatunk alakult ki, mindenkor könnyen, gyorsan elérhető volt számunkra és segítőkészen, szakszerűen állt a feladatokhoz. Ráadásul jelenleg is két perét viszi az Önkormányzatnak, ami szintén indokolja, hogy fenntartsuk vele a munkakapcsolatot. A szerződésünk 2012. december 31-ével lejárt, azonban az ügyvédnő továbbra is vállalná a feladatot a 2011-es áron. 
Javaslom az ajánlat szíves elfogadását.

…/2013. (I. 17.) ÖKT határozati javaslat
Sülysáp Nagyközség Önkormányzatának Képviselő-testülete 

1./ elfogadja dr. Acsai Anetta Rita ügyvéd (székhelye: 2243 Kóka, Margithegy 18.) jogi tanácsadói szerződés megkötésére vonatkozó ajánlatát (100.000 Ft/hó),

2./ felkéri és felhatalmazza a polgármestert a megbízási szerződés megkötésére a 2013. évre vonatkozóan.

Határidő: azonnal
Felelős: polgármester

Sülysáp, 2013. január 10.

Horinka László s.k.

